ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 131/30.07.2020**

**privind aprobarea încheierii unui contract de comodat cu privire la imobilul situat în municipiul Satu Mare str. Wolfenbuttel nr.8-10**

Consiliul Local al municipiului Satu Mare întrunit în şedinţa ordinară din data de 30.07.2020,

Analizând:

-proiectul de hotărâre înregistrat sub nr. 32525/22.07.2020,

-referatul de aprobare al Primarului municipiului Satu Mare, înregistrat sub nr. 32526/24.07.2020 în calitate de inițiator,

- raportul de specialitate al Serviciului Patrimoniu Concesionări Închirieri înregistrat sub nr. 32527/22.07.2020,

- raportul Serviciului Juridic înregistrat sub nr.33758/29.07.2020,

- extras CF 180372 Satu Mare, nr. cad. 180372,

- avizele comisiilor de specialitate ale Consiliului Local Satu Mare,

Având în vedere prevederile H.C.L.Satu Mare nr. 100/25.06.2020 privind înființarea Creșei situate în municipiul Satu Mare, str. Wolfenbuttel nr. 8-10 în subordinea Direcției de Asistență Socială Satu Mare, Centru Creșe în Sistem Public,

Luând în considerare prevederile:

-art. 2146 şi următoarele din Codul civil;

-Legii nr.1/2011 educației naționale, cu modificările și completările ulterioare.

Luând în considerare prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

În temeiul prevederilor art. 129 alin. (1), alin. (2) lit. d) și alin. (7) lit. a) și prevederile art.139 alin. (3) lit. g), art.196 alin. (1) lit.a) din O.U.G. nr.57/2019 privind Codul Administrativ, cu modificările şi completările ulterioare.

Consiliul Local al Municipiului Satu Mare adoptă următoarea:

**H O T Ă R Â R E:**

**Art.1.** (1) Se aprobă preluarea de către Municipiul Satu Mare, în folosință gratuită de la Parohia Reformată nr. II Satu Mare, a imobilului situat în municipiul Satu Mare, str. Wolfenbuttel nr.8-10, pentru o perioadă de 5 ani, care poate fi prelungită.

(2) Bunul asupra căruia se cedează, cu titlu gratuit, dreptul de folosință prin contractul de comodat, ***anexă*** integrantă la prezenta, poate fi utilizat exclusiv ca unitate de învățământ pentru antepreșcolari și preșcolari (creșă/grădiniță).

**Art.2.** Predarea-primirea spațiului identificat la art. 1 al prezentei, se va face pe bază de proces verbal de predare primire.

**Art.3.** Se împuternicește primarul municipiului Satu Mare să semneze contractul de comodat aprobat la art.1.

**Art.4.** Cu ducerea la îndeplinire a prezentei hotărâri se încredințează Primarul municipiului Satu Mare şi Serviciul Patrimoniu, Concesionări, Închirieri.

**Art.5.** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare, Serviciului Patrimoniu, Concesionări, Închirieri şi Parohiei Reformată nr. II Satu Mare.

**Președinte de ședință, Contrasemnează**

**Gáti Ştefan Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit.g)din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 6 exemplare originale